gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl en gl gl gl es es gl gl gl gl gl gl gl gl gl gl gl gl gl ja en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Seguimos no lado subdesenvolvido da fenda dixital"
Cuarta feira, 28 de setembro de 2022
Xestionado por Vieiros e o Colexio de Xornalistas de Galicia
Fernando Pérez, director xeral de Gradiant
O responsábel do Centro Tecnolóxico das Telecomunicacións fala das perspectivas de futuro dun sector cada vez máis importante na nosa vida.
Fernando Pérez dirixe Gradiant, Centro Tecnolóxico de Telecomunicacións de Galicia. Representa, polo tanto, un sector con evidente importancia no futuro das Tecnoloxías da Información e da Comunicación. Ademais, a partir de setembro simultaneará o posto coa Cátedra Príncipe de Asturias en Ciencia e Tecnoloxía da Información e das Comunicacións na University of New Mexico (EUA).
O sector das novas tecnoloxías en Galiza está a recibir moitos recoñecementos. Por exemplo, recentemente, nove empresas adscritas a Vindeira recibiron a acreditación CMMI. Que supón esta distinción?
Non so é un recoñecemento para o software que se está a desenvolver na nosa comunidade, senón que amosa o valor do traballo colaborativo, neste caso impulsado pola Plataforma Vindeira. En Galiza necesitamos máis iniciativas como esta, que demostran que cando se busca a complementariedade e as sinerxías, todas as partes gañan.
A que nivel se atopa o sector galego das TIC, comparado co noso contorno?
O sector galego das TIC goza dunha envexábel posición no contexto español. Algunhas das empresas do sector son ben coñecidas internacionalmente e están todos os días a demostrar o alto nivel da tecnoloxía saída de Galicia; ademais estanse a crear moitas empresas novas e dinámicas que nos deparan agradábeis sorpresas. Pero non se debe falar de casualidade: existe un tecido de xeración de coñecemento que dá soporte a estes avances. Temos escolas de enxeñeiros informáticos e de telecomunicacións de altísimo nivel formativo e investigador, e o Centro Tecnolóxico que eu dirixo, aínda que de recente creación, xa está a facer aportacións de alto impacto.
Puxéronse en contacto co novo goberno para facerlle chegar as súas propostas? Cales son as súas expectativas?
Xa tivemos os primeiros contactos. A nosas expectativas pasan por que se entenda a importancia que ten a I+D na creación de riqueza. A I+D ten ciclos de retorno de inversión relativamente longos, polo que non se poden esperar resultados inmediatos, pero no mundo competitivo e globalizado no que vivimos, non hai outro xeito de loitar: por desgraza, continuamente estamos a ver no noso entorno que tratar de competir en custos ou aferrarse ás preferencias locais para xerar mercados é un erro. Que nos queda pois? A xeración de coñecemento, ir por diante dos demais. Por iso esperamos do novo goberno que aposte pola I+D e que sobre todo o faga con moita máis intensidade naquelas áreas nas que é posible a traslación dos resultados ao noso tecido industrial, coma no caso das TIC.
Como valora as liñas estratéxicas marcadas no PEGSI?
En xeral, a miña valoración é positiva, especialmente no que toca a importancia das infraestructuras de telecomunicación e o achegamento telemático da administración ao cidadán.
Ve positiva a evolución da sociedade galega cara á Sociedade da Información e a superación da fenda dixital? Cre que se poderían tomar medidas para acelerar esa converxencia?
As estatísticas seguen a dicir que seguimos no lado subdesenvolvido da fenda dixital. Naturalmente, para acelerar a converxencia sería necesario traballar arreo na dotación de infraestructuras de acceso de banda ancha, porque por primeira vez existen os medios tecnolóxicos para facelas realidade cun custo asumíbel. E por outra banda hai que profundizar na alfabetización dixital, o que tamén precisa do desenvolvemento de tecnoloxías que fagan máis sinxela a interacción das persoas coas máquinas e co software.
Como ve o futuro do sector das TIC en Galiza? Tamén lle afecta a crise económica?
Hai uns anos xa vivimos, algúns de nós de moi preto, a nosa crise particular, co estoupido da burbulla das punto com. Como en todas as crises de burbulla, nos primeiros intres afectan a todos, pero en canto se aclara o panorama xorden moitas novas oportunidades e nichos de mercado. No caso das TIC, aínda estamos aproveitando aquelas oportunidades; o importante é que malia crise, a I+D non se detivo. Por tanto, eu vexo o futuro do sector TIC en Galiza dun xeito moi optimista; por suposto a crise se está a notar, pero seguimos crecendo a bo ritmo.
Un cento de investigadores incorporarase cada ano aos centros tecnolóxicos
Creación de tres centros tecnolóxicos en Galicia
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto